Diari Oficial de la Generalitat Valenciana


Sumari del DOGV 8484, del 12-02-2019 (2019/1001)

RESOLUCIÓ de 31 de gener de 2019, de la Direcció General de Cultura i Patrimoni, per la qual s'accepta la renúncia formulada per les persones beneficiàries d'una beca per a la realització de pràctiques professionals en centres i serveis d'arxius gestionats per la Generalitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8484

Data del DOGV
:   12-02-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/1001


Data del document
:   31-01-2019

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 31 de gener de 2019, de la Direcció General de Cultura i Patrimoni, per la qual s'accepta la renúncia formulada per les persones beneficiàries d'una beca per a la realització de pràctiques professionals en centres i serveis d'arxius gestionats per la Generalitat. [2019/1001]  
Per Resolució de 20 de desembre de 2016, de la Conselleria d'Educació, Investigació, Cultura i Esport (DOGV 7945, 28.12.2016) es van convocar 7 beques per a la realització de pràctiques professionals en centres i serveis d'arxius gestionats per la Generalitat.  
Les beques per a la realització d'aquestes pràctiques van ser adjudicades mitjançant Resolució d'11 de maig de 2017, de la directora general de Cultura i Patrimoni (DOGV 8038, 12.05.2017).  
Per Resolució de 24 d'abril de 2018, de la Conselleria d'Educació, Investigació, Cultura i Esport (DOGV 8286, 03.05.2018), es prorroguen les beques per a la realització de pràctiques professionals en centres i serveis d'arxius gestionats per la Generalitat.  
Vist l'escrit de renúncia presentat per la becària Margarita Jaume Teruel, de data 2 de gener de 2019, beneficiària d'una de les beques per a l'Arxiu Històric de la Comunitat Valenciana.  
Rebuts els escrits de renúncia de María Meliá García, Selene Moscardó Navarro, Amparo Navarro Soriano, Betlem Ortiz Campos, aspirants integrades en la borsa de reserva de l'Arxiu Històric de la Comunitat Valenciana.  
De conformitat amb el que s'estableix en el resolc segon de la Resolució d'11 de maig de 2017, de la Direcció General de Cultura i Patrimoni (DOGV 8038, 12.05.2017), es va constituir una borsa de reserva prioritzada en funció de la puntuació obtinguda per a cobrir la vacant produïda per renúncia o abandó i que apareixen com a annex II de la citada resolució. Aquesta borsa de reserva es manté de conformitat amb el resolc primer de la citada Resolució de 24 d'abril de 2018.  
  
Per tot això i en exercici de les facultats legalment conferides, resolc:  
  
Primer  
1. Tindre per renunciada, amb efectes de 2 de gener de 2019, a Margarita Jaume Teruel beneficiària de la beca per a pràctiques professionals en l'Arxiu Històric de la Comunitat Valenciana.  
2. Tindre per renunciades a María Melià García, Selene Moscardó Navarro, Amparo Navarro Soriano, Betlem Ortiz Campos, aspirants integrades en la borsa de reserva de l'Arxiu Històric de la Comunitat Valenciana.  
  
Segon  
Deixar vacant la beca per a la realització de pràctiques professionals en l'Arxiu Històric de la Comunitat Valenciana, en haver-se esgotat la borsa de reserva prioritzada establida a aquest efecte com a conseqüència de la renúncia de les persones incloses en aquesta borsa, d'acord amb el que s'estableix en el resolc primer de la Resolució de 24 d'abril de 2018 (DOGV 8286, 03.05.2018).  
  
Tercer  
La publicació d'aquesta resolució tindrà els efectes de notificació a les persones interessades, d'acord amb el que es disposa en els articles 40 i següents de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica de la Generalitat.  
  
Quart  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 10, 14 i 46 de la Llei reguladora de la jurisdicció contenciosa administrativa, la present resolució, que posa fi a la via administrativa, podrà ser recorreguda potestativament en reposició o bé caldrà plantejar directament recurs contenciós administratiu en els terminis i davant dels òrgans que s'indiquen a continuació:  
a) El recurs potestatiu de reposició haurà d'interposar-se davant del conseller d'Educació, Investigació, Cultura i Esport, en el termini d'un mes a comptar des de l'endemà de la publicació de la present resolució en el Diari Oficial de la Generalitat Valenciana.  
b) El recurs contenciós administratiu haurà de ser interposat davant els jutjats contenciosos administratius de la Comunitat Valenciana en el termini de dos mesos a comptar des de l'endemà de la publicació de la present resolució en el Diari Oficial de la Generalitat Valenciana.  
  
  
València, 31 de gener de 2019.- La directora general de Cultura i Patrimoni: Carmen Amoraga Toledo.